Berner
Berner Oy:n pääkonttori sijaitsee Herttoniemessä, Helsingissä. Yhtiöllä on omat tehtaat Heinävedellä. Heinäveden tehtaalla valmistetaan omia, kotimaisia päivittäishygienia- ja kosmetiikkatuotteita, Rajamäen etikoita, pesu- ja puhdistusaineita sekä kodin -ja puutarhan torjunta-aineita. Tehtailla on myös alihankintavalmistusta. Omien tuotemerkkien tuotekehitys ja tehtaiden keskitetty ostotoiminta sijaitsee Helsingin Herttoniemessä. Yhtiön logistiikkakeskus sijaitsee Vantaan Viinikkalassa
Berner
Vuonna 1958 kauppaneuvos Rolf B. Berner siirsi yhtiön operatiivisen johdon esikoispojalleen Harry Bernerille (1920–2010), mutta jäi itse hallituksen puheenjohtajaksi kuolemaansa 1978 saakka, jolloin tähän tehtävään siirtyi Harry Berner ja veljeksistä seuraavaksi vanhimmasta Erik Berneristä (1922–2011) tuli yhtiön toimitusjohtaja. 1980-luvun lopulla Harry ja Erik keskittyivät hallitustyöskentelyyn, ja neljättä sukupolvea edustava Harryn poika George Berner (s. 1948) aloitti toimitusjohtajana. Hän jäi eläkkeelle 1. syyskuuta 2013 ja uudeksi toimitusjohtajaksi nimitettiin yrityksen hallituksen jäsen, kasvinsuojelu- ja puutarhanhoito-osaston johtaja Antti Korpiniemi.